Document ID: 32002D0350

Odločba Komisije
z dne 3. aprila 2002
o spremembi Odločbe 2001/781/ES o sprejemu priročnika sprejemnih organov in priročnika seznama spisov, ki se vročajov skladu z Uredbo Sveta (ES) št. 1348/2000 o vročanju sodnih in izvensodnih spisov v civilnih in trgovinskih zadevah v državah članicah
(notificirano pod dokumentno številko K(2002) 1132)
(2002/350/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1348/2000 z 29. maja 2000 o vročanju sodnih in izvensodnih listin v civilnih ali gospodarskih zadevah v državah članicah [1], in zlasti točk (a) in (b) člena 17 Uredbe,
ob upoštevanju naslednjega:
(1) Za izvajanje Uredbe (ES) št. 1348/2000 je bilo treba pripraviti in objaviti priročnik s podatki o sprejemnih organih, predvidenih v členu 2 te uredbe.
(2) Točka (b) člena 17 Uredbe (ES) št. 1348/2000 prav tako predvideva pripravo glosarja listin, ki se lahko vročajo na podlagi Uredbe, v uradnih jezikih Evropske unije.
(3) V skladu z Uredbo (ES) št. 1348/2000, je bila Odločba Komisije 2001/781/ES z 25. septembra 2001 o sprejemu priročnika sprejemnih organov in glosarja spisov, ki se vročajo v skladu z Uredbo Sveta (ES) št. 1348/2000 o vročanju sodnih in izvensodnih spisov v civilnih in trgovinskih zadevah v državah članicah [2], objavljena v Uradnem listu Evropskih skupnosti.
(4) Priročnik in seznam je treba posodobiti s podatki, ki jih Komisiji pošilja Nemčija.
(5) Ukrepi, predvideni s to odločbo, so v skladu z mnenjem odbora ustanovljenim s členom 18 Uredbe (ES) št. 1348/2000 -
SPREJELA NASLEDNJO ODLOČBO:
Člen 1
Priloga I Odločbe 2001/781/ES (priročnik iz točke (a) člena 17 Uredbe (ES) št. 1348/2000) se spremeni v skladu s Prilogo I te odločbe.
Člen 2
Priloga II Odločbe 2001/781/ES (seznam iz točke (b) člena 17 Uredbe (ES) št. 1348/2000) se spremeni v skladu s Prilogo II te odločbe.
Ta odločba je naslovljena na države članice.
V Bruslju, 3. aprila 2002

Labels: 11
3
12
18
15